Perkančiosios organizacijos pirkimo dokumentų paaiškinimai  „Žadeikių k. nuotekų valymo įrenginių projektavimo ir rekonstrukcijos darbų pirkimas“
Pirkimo ID 4139954

1. Atsižvelgdami į techninės specifikacijos 4.1–4.3 punktuose aprašytus reikalavimus, patiksliname, kad leidžiame visas parengtinio valymo įrenginio dalis – slėgio slopinimo kamerą, nešmenų grotas, aeruojamą smėliagaudę, smėliadėžę ir paskirstymo kamerą – integruoti į vieną bendrą talpą, ją viduje suskirstant į atskiras funkcines zonas. Svarbu, kad toks sprendimas užtikrintų visų techninėje specifikacijoje numatytų funkcijų įgyvendinimą bei atitiktų našumo ir eksploatacijos reikalavimus.

2. Pirkimo dokumentuose nurodyta, kad biologinio valymo įrenginiai turi būti dvigubo korpuso konstrukcijos, o tarp vidinio ir išorinio korpusų turi būti armavimo tinklas ir betonas. Atsižvelgiant į tai, kad pagal techninės specifikacijos 3.2.2 punktą leidžiama naudoti plastikinius gaminius, jei užtikrinamas jų mechaninis atsparumas ir pastovumas, informuojame, kad reikalavimas dėl dvigubo korpuso konstrukcijos su armavimo tinklu ir betoniniu užpildu nėra privalomas visais atvejais. Tiekėjas gali siūlyti viengubo korpuso sprendinį, jei jis pagrįstai užtikrina įrenginio mechaninį stabilumą bei laikomąją gebą pagal gamintojo techninius duomenis ar skaičiavimus. Tokiu atveju, papildomas apibetonavimas būtų reikalingas tik tuo atveju, jei to reikalautų konkretūs montavimo ar grunto stabilumo parametrai statybvietėje. Jei tokio poreikio nėra, leidžiama apsiriboti viengubo korpuso įrenginiu.

[bookmark: _Hlk202519681]3. Pirkimo techninėje specifikacijoje nurodyta, kad dozavimo siurblys (-iai) turi atitikti apsaugos klasę ne mažesnę kaip IP66. Informuojame, kad IP66 apsaugos klasės reikalavimas nėra privalomas, jei dozavimo siurblys (-iai) yra montuojami uždaroje, nuo išorinio atmosferinio poveikio apsaugotoje talpoje ar bendroje patalpoje su kita įranga (pvz., orapūtėmis). Tokiu atveju laikoma, kad IP54 apsaugos klasė yra pakankama, užtikrinanti tinkamą įrangos veikimą eksploatacijos sąlygomis. Taigi, leidžiama siūlyti dozavimo siurblius nuo IP54 ir aukštesnės apsaugos klases, jei siurbliai bus montuojami uždaroje talpoje ar patalpoje.

4. Techninėje specifikacijoje nurodyta, kad siurblyje turi būti integruota automatinė apsauga nuo viršslėgio. Jei dozavimo linija projektuojama su laisvu išbėgimu, be jokių sklendžių, atbulinių vožtuvų ar kitų elementų, kurie galėtų sukelti priešslėgį, o pati sistema bus eksploatuojama uždaroje talpoje be slėgio kaupimosi rizikos, dozavimo siurbliai gali būti siūlomi be integruoto apsauginio vožtuvo nuo viršslėgio, jeigu tiekėjas techniniu pagrindimu įrodo, kad slėgio susidarymas sistemoje neįmanomas.

5. Techninėje specifikacijoje nurodoma, kad kartu su dozavimo siurbliais privalo būti patiekti daugiafunkciniai vožtuvai. Jei reagentų dozavimo linija gali turi laisvą išbėgimą, be sklendžių, atbulinių vožtuvų ar kitų komponentų, galinčių sukelti priešslėgį, ir kad dozavimo įranga montuojama uždaroje, apsaugotoje talpoje, perkančioji organizacija sutinka, kad viršslėgio apsaugos funkcija yra nereikalinga, nes objektyviai nėra viršslėgio susidarymo galimybės. Atbulinės srauto apsaugos nereikia, nes nėra grįžtamosios tėkmės rizikos. Nuorinimas gali būti užtikrinamas kita technine priemone (pvz., pasiurbimo mazgu su oro pašalinimo funkcija). Todėl esant tokioms eksploatacinėms sąlygoms, daugiafunkciniai vožtuvai nėra privalomi, ir tiekėjas gali jų netiekti. Šis sprendimas taikomas tik tuo atveju, kai dozavimo sistema turi laisvą išbėgimą ir viršslėgio susidarymo rizika yra objektyviai pašalinta.

6. Techninėje specifikacijoje nurodyta, kad nuotekų valymo procesai turi būti kontroliuojami ir stebimi naudojant automatines valdymo sistemas SCADA, su galimybe perduoti duomenis į centrinę dispečerinę, esančią UAB „Šilalės vandenys“ patalpose. Patiksliname, kad SCADA sistemoje naudojama "VijeoCitect" platforma. Valdytojas - "Vilakra". Gamintojas "Schneider Electric".
 Šiuo metu laisvų SCADA taškų liko <50. Valyklai reikalinga ~150.
 SCADA sistemos plėtra ir licencijų keitimas neplanuojamas, tiekėjas turi numatyti sistemos plėtrą.

7. Techninėje specifikacijoje nurodyta, kad turi būti pateikiami projektiniai sprendiniai pagal STR 1.04.04:2017 „Statinio projektavimas, projekto ekspertizė“ ir kitus norminius teisės aktus, įskaitant šias dalis:
1. Bendroji techninio projekto dalis
2. Sklypo sutvarkymas
3. Architektūrinė dalis
4. Konstrukcijos
5. Technologija
6. Vandentiekis ir nuotekų šalinimas
7. Elektrotechnika
8. Elektroninių ryšių (telekomunikacijų)
9. Apsauginė signalizacija
10. Gaisro aptikimas ir signalizavimas
11. Procesų valdymas ir automatizacija
12. Pasirengimas statybai ir statybos darbų organizavimas
13. Statinio statybos skaičiuojamoji kaina.
[bookmark: _Hlk202519280]Technologinės dalies specifikacijos 1 priedo „Projektavimo užduotis“ 12 p. yra pastaba: galutinę projekto sudėtį nustato projekto vadovas. Projekto vadovas atsako už tinkamo techninio darbo projekto parengimą, kad būtų realizuotas užsakovo nurodytas poreikis (sumanymas). Bet kuriuo atveju, 1,2,7,11 (7 ir 11 gali būti apjungiamos),12,13 dalys yra privalomos. Kitos dalys galės būti apjungtos, arba, esant motyvuotam ir dokumentuotam projekto vadovo pagrindimui, nerengiamos. 

8. Techninėje specifikacijoje numatyta, kad triukšmo lygis turi būti matuojamas tiek prie valyklos teritorijos ribos, tiek 1 m atstumu nuo daugiausiai triukšmo skleidžiančios įrangos, matavimus atliekant sertifikuotai nepriklausomai institucijai. Atsižvelgiant į tai, kad projektuojama nuotekų valykla yra nutolusi nuo bet kokių gyvenamųjų ar triukšmui jautrių teritorijų, triukšmo matavimų galima neatlikti, jei tiekėjas pateikia gamyklines deklaracijas apie triukšmo lygį ir patvirtina, kad įranga eksploatacijos metu jų neviršija.

9. Atsižvelgiant į tai, kad pagal pirkimo dokumentus pastatas nenumatytas, o valdymo skydas bus montuojamas lauke, NVĮ sklype, paaiškiname, kad  AVS įranga planuojama lauke. Technologinis pastatas nenumatytas.

10. Techninės specifikacijos 4.16 punkte nurodyta, kad „mėginiai prieš valymą bus imami iš siurblinės rankiniu būdu“. Paaiškiname, kad tiekėjai gali numatyti alternatyvią mėginių paėmimo vietą prieš valymą, pvz., iš paskirstymo kameros ar kito tinkamo taško prieš biologinio valymo procesą, užtikrinant patogų ir saugų rankinį mėginių paėmimą. Svarbu, kad siūloma vieta būtų funkciškai tinkama reprezentatyviems mėginiams surinkti, atitiktų darbuotojų saugos ir eksploatacijos reikalavimus.

11. Techninių specifikacijų 4.3.2.3 punkte nurodyta, kad „sklendžių, kurias apsemia nuotekos, korpusas turi būti nerūdijančio plieno EN 1.4436 arba kitos neprastesnės rūšies nerūdijančio plieno“. Patiksliname, kad  tiekėjai gali siūlyti PE (polietileno) peilines sklendes, jeigu jos atitinka reikalavimus nuotekų terpės atsparumui ir eksploatacijos patikimumui.

12. Pirkimo sąlygų priedo Nr. 14, 1.3.3 punkte, reikalaujama pateikti technologinio proceso skaičiavimų metodiką, įskaitant parengtinio valymo įrenginius. Patiksliname, kad technologinių skaičiavimų metodika turi būti pateikta tik tuo atveju, jei siūlomi nestandartiniai, vietoje statomi (ne gamykliniai) parengtinio valymo įrenginiai, kuriems būtini individualūs projektiniai sprendimai. Tuo atveju, kai tiekėjas siūlo gamyklinius parengtinio valymo įrenginius, kurių našumas ir techninės savybės yra pagrįstos gamintojo technine dokumentacija, papildomų technologinių skaičiavimų pateikti nereikia.

13. Pirkimo sąlygų priedo Nr. 14, 1.3.3 punkte nurodyta, kad tiekėjas turi pagrįsti siūlomos technologinės įrangos parinkimą ir, pasirinkus ne mechanines maišykles, pateikti alternatyvių maišymo priemonių skaičiavimus. Tais atvejais, kai siūlomos alternatyvios, praktikoje taikomos maišymo sistemos, nėra reikalaujama pateikti skaičiavimų. Užtenka pagrįsti sprendinį gamintojo techniniais dokumentais, veikimo principo aprašymu ir eksploatacijos pavyzdžiais.

14. Išleistuvo geografinės koordinatės, kurios yra nurodytos TIPK (taršos integruotos prevencijos ir kontrolės) leidime:  X -  6161914  Y – 377645.

15. Techninės specifikacijos 1 lentelėje nurodytas ekvivalentinis gyventojų skaičius (GE) – 207 GE, atitinkantis BDS₅ apkrovą 12,42 kg/d (pagal 60 g BDS₅/d vienam GE). Tačiau toje pačioje lentelėje taip pat pateikta BDS₅ apkrova – 10,6 kg/d, kas atitinka 177 GE. Patiksliname, kad projektinis ekvivalentinių gyventojų skaičius (GE) yra 177 GE.

16. Dumblą aerobinio stabilizavimo/tankinimo talpoje numatoma kaupti 60 dienų, 60 dienų laikotarpiui reikalinga talpa V=34 m3.Tiekėjai gali siūlyti ir didesnio tūrio talpas. Siūlomas tūris turi būti pagrįstas skaičiavimais, atliktais pagal perteklinio dumblo susidarymo kiekį prie projektinės apkrovos. 



